**OZNÁMENIE O ZVEREJŇOVANÍ SÚBEHU NA DOSADENIE STÁLYCH SÚDNYCH PREKLADATEĽOV PRE OBVOD VYŠŠÍCH SÚDOV NA ÚZEMÍ AP VOJVODINY**

**NOVÝ SAD 30. januára 2019** –V súlade s Pravidlami o stálych súdnych prekladateľoch (Službeni glasnik RS číslo 35/2010, 80/2016 a 7/2017) a podľa vyjadrených potrieb vyšších súdov na území AP Vojvodiny Pokrajinský sekretariát vzdelávania, predpisov, správy a národnostných menšín – národnostných spoločenstiev vypísal Oznam na dosadenie stálych súdnych prekladateľov pre obvod vyšších súdov na území AP Vojvodiny (zverejnený v Úradnom vestníku AP Vojvodiny číslo 6/2019 a v denníku Dnevnik). Prihlášky na súbeh s dôkazmi o splnení podmienok z bodu II. tohto oznamu sa doručujú v lehote 15 dní odo dňa zverejnenia oznamu na adresu: Pokrajinský sekretariát vzdelávania, predpisov správy a národnostných menšín – národnostných spoločenstiev, Bulvár Mihajla Pupina číslo 16, 21 000 Nový Sad s označením *Prihláška na oznam pre dosadenie stálych súdnych prekladateľov pre obvod vyšších súdov na území APV*.

Prihlášky sa podávajú na formulári, ktorý sa môže prebrať z webovej stránky Pokrajinského sekretariátu vzdelávania, predpisov, správy a národnostných menšín – národnostných spoločenstiev: [www.puma.vojvodina.gov.rs](http://www.puma.vojvodina.gov.rs) v časti Servisi – rubrika Sudski tumači. Lehota na podávanie prihlášok je 15 dní odo dňa zverejnenia súbehu. Oneskorené, neprípustné, nepochopiteľné a neúplné prihlášky sa nebudú rozoberať.